2013. AASTA ÜLDEELARVE PARANDUSEELARVE PROJEKT NR 4 KULUDE EELARVESTUS JAGUDE KAUPA III jagu – Komisjon IV jagu – Euroopa Liidu Kohus /* COM/2013/0254 final - 2013/ () */





2013. AASTA ÜLDEELARVE PARANDUSEELARVE PROJEKT NR 4 KULUDE EELARVESTUS JAGUDE KAUPA III jagu – Komisjon IV jagu – Euroopa Liidu Kohus Võttes arvesse: – Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, – Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju,[1] ja eriti selle artiklit 41, – Euroopa Liidu 12. detsembril 2012 vastuvõetud 2013. aasta üldeelarvet[2], – 18. märtsil 2013 vastuvõetud paranduseelarve projekti nr 1/2013[3], – 27. märtsil 2013 vastuvõetud paranduseelarve projekti nr 2/2013[4], – 15. aprillil 2013 vastuvõetud paranduseelarve projekti nr 3/2013[5], esitab Euroopa Komisjon eelarvepädevatele institutsioonidele 2013. aasta eelarve paranduseelarve projekti nr 4. TULUDE JA KULUDE EELARVESTUSE MUUDATUSED EELARVEJAGUDE KAUPA Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa. SISUKORD 1. Sissejuhatus.. 5 2. Euroopa GNSSi Agentuur.. 5 3. Hariduse, Audiovisuaalvaldkonna ja Kultuuri Täitevasutus.. 6 4. Euroopa Liidu Kohus.. 7 5. Koondtabel finantsraamistiku rubriikide kaupa.. 9 1. Sissejuhatus 2013. aasta paranduseelarve projekt nr 4 hõlmab järgmist: ¾ Euroopa GNSSi agentuuri (GSA) ametikohtade loetelu muutmine vastavalt taotlusele saada täiendavalt 20 ametikohtade loetellu kuuluvat ametikohta (kõik kategooria AD ametikohad). GSA-le antavate ELi vahendite vastav suurendamine summas 1 750 000 eurot, mida kavatsetakse rahastada GNSSi programmi olemasolevate eelarvevahendite sisemise ümberpaigutamise teel; ¾ Hariduse, Audiovisuaalvaldkonna ja Kultuuri Täitevasutuse (edaspidi „EACEA“) ametikohtade loetelu muutmine vastavalt taotlusele saada 2 täiendavat ametikohtade loetellu kuuluvat ametikohta (mõlemad kategooria AD ametikohad), mille tasakaalustab 2 vabanevat ametikohta komisjoni ametikohtade loetelus. See toimub osana ameti volituste laiendamisest, mis hõlmab ka lepinguliste töötajate (13 täistööaja ekvivalenti) ümberpaigutamist komisjonist EACEAsse. Muudatusega kaasneb ELi vahendite suurendamine EACEA jooksvate kulude katmiseks kokku 1 516 000 eurot, mida kavatsetakse rahastada komisjoni personali- ja haldustoetuskulude assigneeringute vastava vähendamise teel. ¾ Euroopa Liidu Kohtu ametikohtade loetelu muutmine vastavalt taotlusele luua täiendav kohtujuristi ametikoht ning lisada täiendavalt 7 ametikohtade loetellu kuuluvat ametikohta (4 kategooria AD ja 3 kategooria AST ametikohta). Seda kavatsetakse rahastada olemasolevate assigneeringute ümberpaigutamise teel kohtu eelarvejaos. Nimetatud kohandused ei avalda mõju eelarvele, kuna kavandatava ELi vahendite suurendamise kahe ameti puhul tasakaalustavad täielikult vastavad vähendamised komisjoni eelarvejaos ning Euroopa Kohtu täiendavat personali rahastatakse kohtu jaos kättesaadavatest assigneeringutest. 2. Euroopa GNSSi Agentuur 30. novembril 2011 võttis komisjon vastu uue GNSSi määruse ettepaneku,[6] millega sätestati programmide EGNOS ja Galileo uus juhtimisstruktuur ja nende rahastamine ajavahemikuks 2014-2020. Uue struktuuri kohaselt antakse Euroopa GNSSi Agentuurile (edaspidi „GSA”) programmijuhtimise ülesanded, sealhulgas mõlema süsteemi käitamine alates 1. jaanuarist 2014. Selleks et saavutada häid tulemusi ja vältida viivitusi või häireid teenustes, peab GSA juba aastal 2013 tegema ettevalmistusi. Sellega seoses tagab GSA kõigi nende ülesannete kooskõlastamise, mis on seotud süsteemide käitamisega, nagu hooldus, asjaomased toimingud ja teenuste osutamine, samuti annab GSA tagasisidet muutuvate operatiivvajaduste kohta ja kasutajate nõuete kohta süsteemide uuele põlvkonnale. Selleks et Euroopa Parlament ja nõukogu saaksid täieliku ülevaate tingimustest, mille kohaselt GSA täidab oma uue struktuuri kohaseid ülesandeid, võttis komisjon 6. veebruaril 2013 vastu muudetud GSA määruse, millega muudetakse määrust (EL) nr 912/2010[7]. Muudetud GSA määrusele lisatud finantsselgituse kohaselt nähakse aastaks 2013 ette 20 täiendavat ajutist ametikohta, millega koos ametikohtade loetelu suureneks 57 kohalt 77ni. Komisjoni talitused on hoolikalt analüüsinud iga taotletava ajutise töötaja ülesandeid ja ametijuhendeid. Kohe pärast muudetud GSA määruse ettepaneku esitamist alustas tööd selleks, et alustada kiiresti GSA ettevalmistavate ülesannete täitmist. Siiski saab töötajad ametlikult tööle võtta alles pärast käesoleva paranduseelarve projekti vastuvõtmist, sest enne tegeliku töölevõtmise alustamist peavad eelarvepädevad institutsioonid heaks kiitma muudatused GSA ametikohtade loetelus. 2013. aasta eelarve lisakulud seoses GSAga moodustavad hinnanguliselt 1 750 000 eurot, kui töölevõtmist alustatakse 2013. aasta juuli keskel. Selleks vajab GSA täiendavat ELi toetust. Kulukohustuste assigneeringud ja maksete assigneeringud tehakse kavakohaselt kättesaadavaks komisjoni eelarvejaos toimuva vahendite sisemise ümberpaigutamise kaudu Galileo programmi peatükist 02 05 GSA-le, täpsemalt eelarveartiklist 02 05 01 „Euroopa satelliitnavigatsiooni programmid (EGNOS ja Galileo)” eelarvepunkti 02 05 02 01 „Euroopa GNSSi Agentuur — Toetus jaotistele 1 ja 2”. Muudetud ametikohtade loetelu on esitatud eelarve lisas. See koosneb 20 täiendavast kategooria AD ametikohast, millest 3 kuulub palgaastmesse AD 10, 3 palgaastmesse AD 9, 6 palgaastmesse AD 8, 7 palgaastmesse AD 7 ja 1 palgaastmesse AD 6. 3. Hariduse, Audiovisuaalvaldkonna ja Kultuuri Täitevasutus 2012. aastal laiendas komisjon Hariduse, Audiovisuaalvaldkonna ja Kultuuri Täitevasutuse (edaspidi „EACEA”) volitusi, et need hõlmaksid ka programmi MEDIA Mundus rakendamist; samuti laiendab amet mitmeaastase finantsraamistiku rubriiki 4 kuuluvaid kooliharidust ja noori käsitlevaid meetmeid ning kaasab programmi „Noored” meetmetesse, mida ta juba rakendab haridusvaldkonnas Eurydice Euroopa üksuse kaudu. EACEA-le lisaülesannete andmine kasvavate ajavahemiku 2007-2013 kuluprogrammide haldamisel tagab kvalitatiivse ja kvantitatiivse kasu, sest see laiendab täitevasutuse olemasolevaid eksperditeadmisi asjaomastele poliitikavaldkondadele, olles kõige kulutõhusam. Kvalitatiivses mõttes on EACEA-le lisaülesannete andmine põhjendatud tema saavutatud heade tulemustega programmide haldamise valdkonnas. Kvantitatiivselt annab haldamise andmine EACEA-le 2013. aastal 574 000 euro suuruse säästu, võrreldes komisjonisisese haldamisega. Nimetatud sääst tekib peamiselt tänu EACEA kulutõhususele, mis andis komisjonile võimaluse minimeerida täiendavate vahendite eraldamist EACEA jooksvateks kuludeks. See omakorda täiendab hallatavate programmide tegevusassigneeringuid iga asjaomase programmi vahendite puhul. 2012. aasta oktoobris andis täitevasutuste komitee heakskiidu EACEA volituste laiendamisele ning vastuväiteid ei esitanud ka Euroopa Parlament, kelle arvamust töökorras sätestatud ajavahemiku jooksul küsiti. Pärast sel viisil saadud Euroopa Parlamendi ja nõukogu heakskiitu võttis komisjon 2012. aasta detsembris vastu otsuse laiendada täitevasutuse volitusi (C(2012) 9474 ja 9475). Käesolevas paranduseelarve projektis sisalduvad EACEA volituste laiendamise eelarvemõjud ELi vahendite suurendamise näol täitevasutusele ja tema personalile 2013. aastal, mille täielikult tasakaalustavad järgnevalt üksikasjalikult kirjeldatud vastavad vähendamised komisjoni personali- ja haldustoetuskuludes. Seoses volituste laiendamisega EACEA-le delegeeritud täiendavatest ülesannetest tingituna suurenevad täitevametile antavad ELi vahendid 1 516 000 eurot, millest 458 000 eurot suunatakse alamrubriigi 3b raames hallatavatele programmidele (eelarvepunkt 15 01 04 31 „Hariduse, Audiovisuaalvaldkonna ja Kultuuri Täitevasutus — Toetus alamrubriigi 3b programmide raames”) ja 1 058 000 eurot rubriigi 4 raames hallatavatele programmidele (eelarvepunkt 19 01 04 30 „Hariduse, Audiovisuaalvaldkonna ja Kultuuri Täitevasutus — Toetus välissuhete programmidest”). Vajadused kaetakse olemasolevate assigneeringutega eelarvepunktidest XX 01 01 01 „Personaliga seotud kulu”, 15 01 02 01 „Hariduse ja kultuuri poliitikavaldkonna koosseisuvälised töötajad” ja 15 01 04 68 „MEDIA Mundus — Halduskorralduskulud”, artiklist 15 05 55 „Programm „Aktiivsed noored”” ning eelarvepunktidest 19 01 04 01 „Arengukoostöö rahastamisvahend (DCI) — Halduskorralduskulud” ja 19 01 04 02 „Euroopa naabruspoliitika ja partnerluse rahastamisvahend (ENPI) — Halduskorralduskulud”. Inimressursside osas on täitevameti töötajate ja ametikohtade loeteluga seoses vajalikud järgmised kohandused: 15 täiendavat täistööaja ekvivalenti, kellest 13 on lepingulised töötajad (arvutatud täitevameti keskmise kulu põhjal) ja 2 palgaastme AD 8 ajutised töötajad, kuna programmi „Media Mundus” ümberpaigutamise ja programmi „Aktiivsed noored” meetmete jaoks on vaja kahte selle palgaastme töötajat. Ametis vajalike täiendavate töötajate arv kompenseeritakse täpselt vastava töötajate arvu vähendamisega komisjonis. 13 lepingulise töötaja ja 2 ametikohtade loetelusse kuuluva ametikohaga (2 palgaastme AST 7 ametikohta) seotud assigneeringud vabastatakse ja eemaldatakse komisjoni eelarvest. Täielikud üksikasjad volituste laiendamise mõju kohta haldusassigneeringutele ning komisjoni ja EACEA personalile on esitatud eelarvelisas. 4. Euroopa Liidu Kohus 4.1 Euroopa Kohtu taotlus Kooskõlas Lissaboni lepingu vastuvõtnud valitsustevahelise konverentsi lõppaktile lisatud deklaratsiooniga nr 38 taotles Euroopa Kohus 2013. aasta jaanuaris kolme täiendavat kohtujuristi, kellest üks asub ametisse 1. juulil 2013, kaks ülejäänud kohtujuristi alustavad tööd 7. oktoobril 2015. Selleks et esimene täiendav kohtujurist saaks asuda ametisse 1. juulil 2013 (ülejäänud kaks asuksid ametisse aastal 2015), taotleb kohus oma ametikohtade loetelu muutmist, et lisada täiendavad ametikohtade loetellu kuuluvad ametikohad kohtujuristi kabinetti, mis koosneb seitsmest isikust (1 palgaastme AD 14 ametikoht, 1 palgaastme AD 12 ametikoht, 1 palgaastme AD 11 ametikoht, 1 palgaastme AD 10 ametikoht, 1 palgaastme AST 5 ametikoht, 1 palgaastme AST 3 ametikoht ja 1 palgaastme AST 2 ametikoht). Vastavad kulud kohtu 2013. aasta eelarves on hinnanguliselt 910 000 eurot. Samaaegselt taotles kohus oma suureneva töökoormusega toimetulemiseks 9 täiendavat kohtuametniku ametikohta (1 palgaastme AD 14, 3 palgaastme AD 12, 3 palgaastme AD 11 ja 2 palgaastme AD 10 ametikohta), ühte Üldkohtu iga koja jaoks. Kohtu hinnangul on vastavad lisakulud tema 2013. aasta eelarves 930 000 eurot, mille tõttu moodustavad kohtu 2013. aasta eelarve täiendavad kulud kokku (täiendavad kohtujuristid ja täiendavad kohtuametnikud) 1 840 000 eurot. 4.2 Komisjoni ettepanek Paranduseelarve projekti nr 4/2013 raames teeb komisjon ettepaneku muuta kohtu ametikohtade loetelu, et lisada ametikohad täiendava kohtujuristi kabinetti (1 palgaastme AD 14 ametikoht, 1 palgaastme AD 12 ametikoht, 1 palgaastme AD 11 ametikoht, 1 palgaastme AD 10 ametikoht, 1 palgaastme AST 5 ametikoht, 1 palgaastme AST 3 ametikoht ja 1 palgaastme AST 2 ametikoht), kuid mitte lisada vastavaid assigneeringuid 2013. aasta eelarve kohtu jakku. Komisjon võtab teadmiseks kohtu kavatsuse kasutada olemasolevaid assigneeringuid kohtu eelarvejao eelarvepeatükis 14 (koosseisuvälised töötajad), et rahastada üht täiendavat lepingulise töötaja ametikohta (I tegevusüksus), mis on seotud uue kabineti loomisega. Komisjon siiski ei tee ettepanekut lisada paranduseelarve projekti nr 4/2013 taotlust 9 täiendava kohtuametniku saamiseks. Komisjon tuletab sellega seoses meelde eelarve ja finantsplaneerimise voliniku poolt teistele institutsioonidele saadetud kirja,[8] milles rõhutatakse, et poliitiliselt on väga oluline järgida komisjoni kava vähendada personali 1 % võrra aastas vastavalt komisjoni ettepanekule vähendada ELi institutsioonide ja asutuste töötajate arvu 5 % võrra viie aasta jooksul. Täpsemalt osutab komisjon ebakindlusele, mis ümbritseb kohtu 2011. aasta märtsi ettepanekut luua kaksteist täiendavat Üldkohtu kohtuniku ametikohta, et tulla toime töökoormusega, ja teeb ettepaneku oodata ära seadusandja asjaomased otsused. Seoses assigneeringutega märgib komisjon, et paranduseelarve projekti nr 2/2013 tulemusena saab 2013. aasta maksete assigneeringute varust katta veel ainult ELi solidaarsusfondi kasutuselevõtu puhul tekkivad maksevajadused, mille jaoks kavatseb komisjon lähiajal esitada paranduseelarve ettepaneku nr 5/2013. Lisaks, võttes arvesse paranduseelarve ettepanekuga nr 4/2013 taotletud täiendava personali töölevõtmise jaoks vajalikku aega, on komisjon arvamusel, et kohus saab töölevõtmist kohandada vastavalt assigneeringutele, mis on praegu kättesaadavad kohtu eelarves seda laadi kulude katmiseks. Sellepärast ei lisa komisjon täiendavaid assigneeringuid seoses kohtujuristi ja vastava seitsme täiendava ametikoha taotlusega. Samal põhjusel on tehtud ettepanek mitte kanda eelarvesse täiendavat tulu, mis saadakse täiendavate kabinetiliikmete palgast kinnipeetavatest summadest aastal 2013, mis moodustavad kohtu hinnangul 121 000 eurot. Muudetud ametikohtade loetelu on esitatud eelarve lisas. 5. Koondtabel finantsraamistiku rubriikide kaupa Finantsraamistik Rubriik/alamrubriik || 2013. aasta muudetud finantsraamistik || 2013. aasta eelarve (sh PEP 1-3/2013) || PEP 4/2013 || Eelarve 2013 (sh PEP 1-4/2013) KA || MA || KA || MA || KA || MA || KA || MA 1. JÄTKUSUUTLIK KASV || || || || || || || || 1a. Konkurentsivõime majanduskasvu ja tööhõive tagamiseks || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095 Varu || || || 1 849 709 || || || || 1 849 709 || 1b. Ühtekuuluvus majanduskasvu ja tööhõive tagamiseks || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736 Varu || || || 15 950 963 || || || || 15 950 963 || Vahesumma || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831 Varu[9] || || || 17 800 672 || || || || 17 800 672 || 2. LOODUSVARADE KAITSE JA MAJANDAMINE || || || || || || || || millest: turuga seotud kulud ja otsetoetused || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Vahesumma || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961 Varu || || || 1 150 758 584 || || || || 1 150 758 584 || 3. KODAKONDSUS, VABADUS, TURVALISUS JA ÕIGUS || || || || || || || || 3a. Vabadus, turvalisus ja õigus || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652 Varu || || || 262 172 800 || || || || 262 172 800 || 3b. Kodakondsus || 746 000 000 || || 738 364 000 || 654 249 615 || 316 000 || 316 000 || 738 680 000 || 654 565 615 Varu || || || 7 636 000 || || || || 7 320 000 || Vahesumma || 2 449 000 000 || || 2 179 191 200 || 1 700 283 267 || 316 000 || 316 000 || 2 179 507 200 || 1 700 599 267 Varu[10] || || || 269 808 800 || || || || 269 492 800 || 4. EL KUI ÜLEMAAILMNE PARTNER || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260 Varu[11] || || || 275 996 289 || || || || 275 996 289 || 5. HALDUS || 9 095 000 000 || || 8 430 690 740 || 8 430 365 740 || -316 000 || -316 000 || 8 430 374 740 || 8 430 049 740 Varu[12] || || || 750 309 260 || || || || 750 625 260 || 6. KOMPENSATSIOONID || 75 000 000 || || 75 000 000 || 75 000 000 || || || 75 000 000 || 75 000 000 Varu || || || || || || || || KOKKU || 153 168 000 000 || 144 285 000 000 || 151 553 441 395 || 144 436 229 059 || || || 151 553 441 395 || 144 436 229 059 Varu[13][14] || || || 2 464 673 605 || 14 770 941 || || || 2 464 673 605 || 14 770 941 [1] ELT L 298, 26.10.2012, lk 1. [2] ELT L 66, 8.3.2013, lk 1. [3] COM (2013) 156. [4] COM (2013) 183. [5] COM (2013) 224. [6] COM (2011) 814. [7] COM (2013) 40. [8] Ref. Ares(2013) 14771, 7.1.2013. [9] Alamrubriigi 1a varu arvutamisel ei ole arvestatud Globaliseerumisega Kohanemise Euroopa Fondi (500 miljonit eurot). [10] Euroopa Liidu solidaarsusfondi summa on kantud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006). [11] Rubriiki 4 jäetud 2013. aasta varus ei ole arvestatud hädaabireserviga seotud assigneeringuid (264,1 miljonit eurot). [12] Rubriigis 5 ülemmäära suhtes jääva varu arvutamiseks on võetud arvesse aastate 2007–2013 finantsraamistiku joonealuses märkuses 1 nimetatud 86 miljonit eurot töötajate sissemakseid pensionikavasse. [13] Kulukohustuste koguvarus ei ole arvestatud Globaliseerumisega Kohanemise Euroopa Fondi (500 miljonit eurot) ja hädaabireserviga seotud assigneeringuid (264,1 miljonit eurot) ega töötajate sissemakseid pensionikavasse (86 miljonit eurot). [14] Maksete koguvarus ei ole arvestatud hädaabireserviga seotud assigneeringuid (80 miljonit eurot) ega töötajate sissemakseid pensionikavasse (86 miljonit eurot).